Publication: Magyar Közlöny
Issue: MK-2007-96 (Year: 2007, Number: 96)
Era: 2004-2010
Section: 15/1998. (IV. 30.) NM rendeletben – a gyermekotthonokra
Paragraph Index: 371

e) Projekt részletes költségvetése Itt szükséges ismertetni az EPER költségevetés táblája „bevétel” és „kiadás” oldalának segítségével a pályázat projektjének költségvetési adatait. Jelen pont kitöltésénél kérjük, ügyeljen a pályázati felhívás 3. pontjában meghatározott feltételekre, elõírásokra. Értelmezõ rendelkezések a költségvetés egyes soraihoz: – Építés: kizárólag a támogatott cél megvalósításához szükséges épület felújítási, átalakítási, bõvítési költségek számolhatók el. – Ingatlan vásárlása: új és használt ingatlan beszerzési értéke számolható el. – Eszközbeszerzés: kizárólag az „A” kategória esetében az új, mûködési engedélyben még nem szereplõ férõhely kialakítása érdekében vásárolt új eszközök tervezhetõk. Használt eszközvásárláshoz támogatás nem nyújtható. A tervben meg kell nevezni tételesen az eszközöket, illetve értékük szerint csoportosítani 100 000 Ft alatti és fölöttiekre. – Szakmai szolgáltatások igénybevétele: a támogatott cél megvalósításával kapcsolatban megrendelt szolgáltatások költsége tervezhetõ, jellemzõen tervezési és szakértõi költségek. – Személyi jellegû költségek: „B” kategóriában speciális gyermekotthon vagy csoport kialakítására pályázók esetében a dolgozók felkészítõ tréningjéhez kapcsolódó bérre és bérjellegû kiadásokra tervezhetõ kiadástípus. „Egyéb beszerzések” sorokban lehetõséget adunk további költségtípusok beillesztésére is. A költségvetés tervezésénél kérjük, legyenek figyelemmel a 11. pontban leírt finanszírozási módra, azaz arra, hogy a támogatási összeghez milyen arányban és ütemezésben jutnak hozzá a nyertes pályázók. Az ûrlap kérdései: 6.6.1. Pályázati kategória megjelölése Jelölje meg, melyik kategóriában pályázik! 6.6.2. Pályázati projekt céljának rövid leírása Mutassa be a pályázati projekt céljait röviden (maximum 1000 karakterben)! 6.6.3. Pályázó szervezet bemutatása Mutassa be a szervezetet az alábbi szempontok szerint: – A szervezet tevékenységének bemutatása – A program által elsõdlegesen támogatott, ellátott célcsoportok nagysága, szociális jellemzõi 6.6.4. Férõhelyek száma Adja meg a jelenlegi és az új férõhelyek pontos számát! 6.6.5. Ingatlanvásárlás, -építés, -felújítás esetén az ingatlan pontos címe Kérjük, adja meg a pontos címet: irányítószám, település, utca, házszám és helyrajzi szám adatokkal. 6.6.6. Indokolja tervezett költségvetését, költségnemenként részletezve Az internetes pályázati adatlap „Költségvetés” fülön megtervezett költségvetés tételeit indokolja, kitérve minden egyes költségnem szükségességére és indokoltságára. 2007/29. szám H I V A T A L O S É R T E S Í T Õ 6.6.7. Csatolandó mellékletek Kérjük csatolja az alábbi, a felhívás 5. pontjában felsorolt mellékleteket:

Source: https://magyarkozlony.hu/hivatalos-lapok/ae80706d6fbe5e5a594037132dfc4ad233aca4f6/dokumentumok/2328e08c0a5325351b4431b0c59f77461fc7ab20/letoltes